
Okresný súd Galanta 26Csp/14/2025 2325200769 03. 06. 2025 JUDr. Naďa Pethöová ECLI:SK:OSGA:2025:2325200769.3
ROZSUDOK V MENE SLOVENSKEJ REPUBLIKY Okresný súd Galanta samosudkyňou JUDr. Naďou Pethőovou , v právnej veci žalobcu: ZSE Energia, a.s., so sídlom Čulenova 6, Bratislava, IČO: 36 677 281, zastúpený AK Herceg, s.r.o., so sídlom Košická 56, Bratislava, proti žalovanému: A. B., nar. XX.X.XXXX, C. XXX, D., o zaplatenie 893,67 Eur s príslušenstvom, takto rozhodol: I. Žalovaný je povinný zaplatiť žalovanému istinu 893,67 Eur s úrokom z omeškania 5,00% ročne: - zo sumy 486,55 Eur od 25.2.2022 do 11.4.2022 , - zo sumy 367,11 Eur od 12.4.2022 do 8.6.2022, - zo sumy 313,11 Eur od 9.6.2022 do 11.7.2022, - zo sumy 259,11 Eur od 12.7.2022 do 2.5.2022, - zo sumy 129,11 Eur od 3.5.2022 do 30.6.2022, - zo sumy 24,08 Eur od 1.7.2022 do zaplatenia, - zo sumy 690,95 Eur od 20.4.2022 do zaplatenia, - zo sumy 178,64 Eur od 21.6.2022 do zaplatenia, všetko do troch dní. II. Súd žalobcovi priznáva 100% náhrady trov konania. odôvodnenie: 1. Žalobca žalobou doručenou tunajšiemu súdu dňa 3.3.2025 žiadal, aby súd zaviazal žalovaného k zaplateniu istiny 893,67 Eur s príslušenstvom a k náhrade trov konania. Svoju žalobu odôvodnil tým, že uzatvoril dňa 23.10.2020 so žalovaným Zmluvu o združenej dodávke elektriny pre domácnosti č. XXXXXXXXXX, na základe ktorej žalovaný odoberal zo zariadenia pre verejný rozvod elektrickú energiu na odbernom mieste C. XX, D. s číslom miesta spotreby : XXXXXXXXXX. Dodávku elektriny vyúčtoval žalobca žalovanému faktúrou č. XXXXXXXXXX vo výške 486,55 Eur, splatná dňa 10.2.2022, faktúrou č. XXXXXXXXXX vo výške 690,95 Eur, splatná dňa 19.4.2022 ,faktúrou č. XXXXXXXXXX vo výške 178,64 Eur, splatná dňa 6.10.2022, ktoré žalovaný v lehote splatnosti nezaplatil. Žalovaný zaplatil dňa 11.4.2022 sumu vo výške 119,44 Eur, dňa 8.6.2022 sumu vo výške 54 Eur, dňa 11.7.2022 sumu vo výške 54 Eur, dňa 2.5.2022 sumu vo výške 130 Eur a dňa 30.6.2022 sumu vo výške 105,03 Eur. Žalobca si uplatnil úroky z omeškania odo dňa nasledujúceho po splatnosti tej ktorej faktúry. 2. Žalovaný sa k žalobe nevyjadril. Žaloba mu bola s výzvou na vyjadrenie doručená do vlastných rúk dňa 13.5.2025. 3. Keďže v tomto prípade bolo predmetom konania zaplatenie sumy 893,67 Eur , išlo o otázku jednoduchého právneho posúdenia a skutkové tvrdenia strán neboli sporné, súd na prejednanie sporu v súlade s § 297 písm. b/ CSP nenariadil pojednávanie a v zmysle § 219 ods. 3 CSP rozsudok verejne
vyhlásil. Miesto a čas verejného vyhlásenia rozsudku bolo oznámené na úradnej tabuli súdu a webovej stránke súdu od 28.4.2025. Strany sa na verejné vyhlásenie rozsudku nedostavili. 4. Súd vo veci vykonal dokazovanie listinnými dôkazmi: zmluva o združenej dodávke elektriny pre odberateľa elektriny v domácnosti zo dňa 10.1.20222, vyúčtovacie faktúry, ako aj s ostatným na vec sa vzťahujúcim spisovým materiálom a zistil tento skutkový stav veci: 5. Dňa 10.1.2022 uzatvoril žalobca so žalovaným Zmluvu o združenej dodávke elektriny pre domácnosti č. XXXXXXXXXX, na základe ktorej žalovaný odoberal zo zariadenia pre verejný rozvod elektrickú energiu na odbernom mieste C. XXX, D. s číslom miesta spotreby : XXXXXXXXXX. 6. Dodávku elektriny vyúčtoval žalobca žalovanému faktúrou č. XXXXXXXXXX vo výške 486,55 Eur, splatná dňa 10.2.2022, faktúrou č. XXXXXXXXXX vo výške 690,95 Eur, splatná dňa 19.4.2022 ,faktúrou č. XXXXXXXXXX vo výške 178,64 Eur, splatná dňa 6.10.2022, ktoré žalovaný v lehote splatnosti nezaplatil. Žalovaný zaplatil dňa 11.4.2022 sumu vo výške 119,44 Eur, dňa 8.6.2022 sumu vo výške 54 Eur, dňa 11.7.2022 sumu vo výške 54 Eur, dňa 2.5.2022 sumu vo výške 130 Eur a dňa 30.6.2022 sumu vo výške 105,03 Eur, ktoré žalovaný nezaplatil. 7. Podľa §491 ods.1 Občianskeho zákonníka záväzky vznikajú najmä zo zmlúv týmto zákonom výslovne upravených; môžu však vznikať aj z iných zmlúv v zákone neupravených (§51) a zo zmiešaných zmlúv obsahujúcich prvky rôznych zmlúv. 8. Podľa § 35 ods. 1 písmeno a) zákona č. 251/2012 o energetike, odberateľ elektriny má právo uzatvoriť zmluvu o dodávke elektriny s dodávateľom elektriny. 9. Podľa § 36 ods. 2 písmeno e) zákona č. 251/2012 Z.z. o energetike, odberateľ elektriny v domácnosti je povinný uhradiť odvod určený osobitným predpisom spôsobom podľa osobitného predpisu. 10. Podľa § 517 ods. 2 Občianskeho zákonníka, ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. 11. Podľa § 3 ods. 1 nariadenia vlády SR č. 87/1995 Z.z. v znení neskorších predpisov výška úrokov z omeškania je o 5 percentuálnych bodov vyššia ako základná úroková sadzba Európskej centrálnej banky platná k prvému dňu omeškania s plnením peňažného dlhu. 12. Vykonaným dokazovaním mal súd za preukázané, že medzi žalobcom a žalovaným bola uzavretá Zmluvy o združenej dodávke elektriny pre odberateľa elektriny v domácnosti XXXXXXXXXX, na základe ktorej žalovaný odoberal zo zariadenia pre verejný rozvod elektrickú energiu na odbernom mieste C. XXX, D. s číslom miesta spotreby : 3103009126. Dodávku elektriny vyúčtoval žalobca žalovanému faktúrou č. XXXXXXXXXX vo výške 486,55 Eur, splatná dňa 10.2.2022, faktúrou č. XXXXXXXXXX vo výške 690,95 Eur, splatná dňa 19.4.2022 ,faktúrou č. XXXXXXXXXX vo výške 178,64 Eur, splatná dňa 6.10.2022, ktoré žalovaný v lehote splatnosti nezaplatil. Žalovaný zaplatil dňa 11.4.2022 sumu vo výške 119,44 Eur, dňa 8.6.2022 sumu vo výške 54 Eur, dňa 11.7.2022 sumu vo výške 54 Eur, dňa 2.5.2022 sumu vo výške 130 Eur a dňa 30.6.2022 sumu vo výške 105,03 Eur, ktoré žalovaný nezaplatil. Preto súd žalobe v časti istiny ako dôvodnej vyhovel. 13. Žalovaný si nesplnil svoju povinnosť riadne a včas, čím sa dostal do omeškania a žalobcovi tak vzniklo právo na zaplatenie úrokov z omeškania. Súd mu ich priznal vo výške podľa § 517 ods. 2 Občianskeho zákonníka, o päť percentuálnych bodov vyššie ako základná úroková sadzba Európskej centrálnej banky platná k prvému dňu omeškania s plnením peňažného dlhu, v tomto prípade vo výške 5,00 % ( základná úroková sadzba EBC je 0,00 % ) odo dňa splatnosti tej ktorej faktúry. 14. S poukazom na takto zistený skutkový a právny stav súd žalobcovi v danej veci plnom rozsahu vyhovel, nakoľko jeho návrh bol podaný dôvodne a žalovaného zaviazal na zaplatenie žalovanej sumy a úrokov z omeškania v požadovanej výške.
15. O trovách konania rozhodol súd v súlade s § 255 ods. 1 CSP, podľa ktorého má žalobca ako procesne úspešná strana sporu právo na náhradu trov konania a trov právneho zastúpenia vo výške 100%. Poučenie: Proti tomuto rozhodnutiu možno podať odvolanie, a to do 15 dní odo dňa jeho doručenia na súde, proti ktorého rozhodnutiu smeruje (§ 362 ods. 1 CSP). Podľa § 363 CSP, V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 CSP, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany h) rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 3 CSP, Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z.z. o exekútoroch a exekučnej činnosti v platnom znení.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2325200769.3 (dáta aktuálne k 15. 11. 2026). Záväzné je znenie zverejnené súdom.




